	[image: image2.jpg]



	[image: image3.jpg]N 2z
KYNPOaY

Mopowtikd Mpaweio Kunplaknig MpeoBeiac







	Εκδήλωση μνήμης και τιμής

για τους 9 ηρωομάρτυρες της Ε.Ο.Κ.Α.

στο Σπίτι της Κύπρου

Την Παρασκευή 12 Μαΐου 2023, με πρωτοβουλία του Πρέσβη της Κυπριακής Δημοκρατίας, δρος Κυριάκου Κενεβέζου και την αθρόα προσέλευση πολλών ανθρώπων από τον ακαδημαϊκό και πολιτικό χώρο, τον χώρο των Γραμμάτων και εκπροσώπων των κυπριακών οργανώσεων της Αθήνας, η Πρεσβεία της Κυπριακής Δημοκρατίας, με αφορμή την επέτειο του απαγχονισμού των Μιχαλάκη Καραολή και Ανδρέα Δημητρίου οι οποίοι υπήρξαν οι πρώτοι αγωνιστές του Απελευθερωτικού Αγώνα της Ε.Ο.Κ.Α. που καταδικάσθηκαν σε θάνατο από τα ειδικά δικαστήρια των Άγγλων αποικιοκρατών διοργάνωσε, στο Σπίτι της Κύπρου, εκδήλωση μνήμης και τιμής για τους εννέα ηρωομάρτυρες, Μιχαλάκη Καραολή, Ανδρέα Δημητρίου, Ανδρέα Ζάκο, Ιάκωβο Πατάτσο, Χαρίλαο Μιχαήλ, Μιχαήλ Κουτσόφτα, Στέλιο Μαυρομμάτη, Ανδρέα Παναγίδη και Ευαγόρα Παλληκαρίδη που απαγχονίστηκαν κατά τη διάρκεια του Αγώνα.
Χαιρετισμό απηύθυνε ο Αρχιεπίσκοπος Νέας Ιουστινιανής και Πάσης Κύπρου κ.κ. Γεώργιος, ο Πρόεδρος του Συμβουλίου Ιστορικής Μνήμης Αγώνα Ε.Ο.Κ.Α. 1955-1959, κ. Ανδρέας Μαϊμαρίδης και ο Πρέσβης της Κυπριακής Δημοκρατίας, δρ Κυριάκος Κενεβέζος. 
Κεντρικός ομιλητής στην τιμητική εκδήλωση ήταν ο Καθηγητής του Εθνικού και Καποδιστριακού Πανεπιστημίου Αθηνών, Γενικός Γραμματέας του  Ιδρύματος της Βουλής για τον Κοινοβουλευτισμό και τη Δημοκρατία, κ. Ευάνθης Χατζηβασιλείου.
Στο πλαίσιο του τιμητικού αφιερώματος προβλήθηκε απόσπασμα από το βίντεο της Εκπαιδευτικού, κας Ελένης Τσάντζου.

Η εκδήλωση ολοκληρώθηκε με σύντομο μουσικό πρόγραμμα από τον Κώστα Χατζηχριστοδούλου και τον μαέστρο Ζαχαρία Μουζάκη στο πιάνο. 

Σύνδεσμος παρακολούθησης εκδήλωσης: 

https://diavlos.grnet.gr/room/1607?eventid=14250

